
II CIKLUS – CENTRALNI UGAO KRUGA

Zatvorena linija čije sve tačke leže na jednakom rastojanju od jedne tačke te ravni naziva se **kružnica** ili **kružna linija**. Tačka od koje su sve tačke kružnice jednako udaljene, naziva se **centar kružnice**. Rastojanje od centra do bilo koje tačke na kružnici naziva se poluprečnik kružnice. Kružnicu ***k*** sa centrom u tački ***C*** i poluprečnikom ***r*** označavamo sa ***k(C,r)***.


Unija kružne linije (kružnice) i njene unutrašnje oblasti naziva se **krug**. Centar i poluprečnik kruga odgovaraju centru i poluprečniku njemu pripadajuće kružnice. Krug **K** sa centrom u tački **C** i poluprečnikom **r** označavamo sa **K(C,r)**.



**Tetiva** kruga je duž čije su dve kranje tačke na kružnici. Tetiva koja prolazi kroz centar kruga naziva se prečnik. Prečnik je dva puta duži od poluprečnika: ***R=2r***.

**Kružni luk** je deo kružnice.

**Centralni ugao** kruga je ugao čije je teme centar kruga, i čiji su kraci određeni poluprečnicima kruga. Na slici 2. je prikazan centralni ugao ***ACB***. Duž ***AB*** je odgovarajuća tetiva, a kružni luk ***AB*** je odgovarajući luk centralnog ugla ***ACB***.



Svakom centralnom uglu odgovara jedna tetiva i jedan kružni luk tog kruga.

Svakom centralnom uglu **pripada** jedan kružni luk, dok samo konveksnim centralnim uglovima **pripada** i odgovarajuća tetiva. Kod nekonveksnih centralnih uglova odgovarajuća tetiva **ne pripada** oblasti ugla.

